เป็นร้านเก่าแก่ย่านอ่อนนุช เพิ่งจะย้ายมาที่ใหม่แต่อยู่ถนนอ่อนนุชเหมือนเดิม มีลานจอดรถสะดวก แต่บรรยากาศร้านจะถอยไปนิดและไม่มีห้องแอร์ ถ้าพูดถึงร้านนี้ ถึงแม้จะมีชื่อกุ้งบนป้าย แต่ที่เป็นเมนู Signature ไม่ควรพลาดกลับเป็นปลากระพงทอดราดน้ำปลา รายการนี้ขอยกให้เป็นอันดับ 1 ในดวงใจสำหรับปลากระพงทอด ปลาจะเลือกขนาดพอประมาณโดยน้ำหนักจะคัดตั้งแต่ 8 ขีดขึ้น ทอดได้เหลืองกรอบกำลังดี ส่วนนำ้ปลาก็ทำมาได้เค็มไม่มากออกอมหวานนิดๆ ราคาจะอยู่ตัวละ 300 กว่าบาท อีกเมนูที่ดีงามแต่วันนี้ไม่ได้สั่งคือปลากระพงนึ่งเกี้ยมบ๊วย
ส่วนรายการกุ้งเผา ทั้งขนาดและรสชาติยังไม่ถึงขั้นเทพ แต่พอฝากท้อง ประมาณ 6 - 7 ตัวโล อีกหลายเมนูที่ไม่ทำให้ผิดหวังจะเป็นหมึกไข่นึ่งมะนาว หอยหวานเผา และผัดโป๊ยเซียน และมีสับปะรดแถมเหมือนเดิม